**Barcelona esdevé la capital europea de la mentoria social amb la celebració del European Mentoring Summit 2020**

* L’acte inaugural tindrà lloc dimecres 18 de març de 9:30h a 12:30h a l’Auditori del Campus Ciutadella de la Universitat Pompeu Fabra (UPF)
* La primera ponència magistral serà d’Òscar Prieto-Flores, acadèmic català de renom internacional i coordinador del projecte de mentoria Rossinyol a la Universitat de Girona per a infants i joves migrats

Barcelona acull el **European Mentoring Summit 2020**, un esdeveniment de referència a Europa que situa la ciutat com a capital del Tercer Sector, el voluntariat i, especialment, de la Mentoria Social. El Congrés atreu a professionals d’arreu del món i reuneix acadèmia, professionals, voluntariat, administracions públiques, fundacions i empreses privades en un gran debat entorn a la **mentoria social com a eina d'inclusió social**. Després de les edicions de Leeuwarden (2016) i Berlin (2018), el Congrés arriba a Barcelona organitzat per la **Coordinadora de Mentoria Social** (CMS) (<http://mentoriasocial.org/>), entitat de referència en mentoria a nivell estatal i amb base a la mateixa ciutat. La CMS és una xarxa d’entitats que treballen amb la mentoria com a eina d'intervenció social per a persones en situació de vulnerabilitat amb els objectius de reduir la marginalitat i l’exclusió social i d’enfortir una ciutadania responsable i compromesa amb els afers col·lectius. A l’organització de l’esdeveniment hi col·labora, també, el European Center for Evidence-Based Mentoring (<https://www.ecebmentoring.eu/>) i la Generalitat de Catalunya.

**Òscar Prieto-Flores** és professor i investigador de mentoria social de la Universitat de Girona. Va obtenir el seu doctorat en Sociologia per la Universitat de Barcelona el 2007 i ha realitzat estades de recerca al Center for Migration and Development de la Universitat de Princeton, al Center for Comparative Studies in Race and Ethnicity a la Universitat de Stanford i al Center for Evidence-Based Mentoring a UMASS Boston. També és investigador principal del projecte de recerca RECERCAIXA APPLYING MENTORING: Innovacions socials i tecnològiques per a la inclusió de poblacions d’immigrants i refugiats.

**ACTE INAUGURAL – de 9:30h a 12:30**

9:30     Obertura

* Marta López, Directora i Presidenta de la Coordinadora de Mentoria Social
* Szilvia Simon, European Centre for Evidence-Based Mentoring
* Firdaous Alaoui, mentorada del projecte Rossinyol de Barcelona

10:00     Acte institucional

* Oriol Amorós, Secretari d’Igualtat, Migracions i Ciutadania de la Generalitat
* Sònia Fuertes, Comissionada d’Acció Social de l’Ajuntament de Barcelona
* José Miguel Machimbarrena, Subdirector General del Tercer Sector i Voluntariat del Ministeri de Drets Socials i Agenda 2030
* Marc Simón, Director de programes socials de Fundació La Caixa

10:30     Ponències inaugurals:

* ***L’exclusió social avui***. Nota contextual introductòria
* ***La mentoria a Europa***. Òscar Prieto-Flores, Universitat de Girona

11:15     Pausa

11:45     Ponència: ***Mentoria i drets de la infància a Itàlia***. Pippo Costella

Troba tota la informació sobre la programació del European Mentoring Summit 2020 a la pàgina web:

[www.mentoringsummit.eu](http://www.mentoringsummit.eu)

**Contacte de premsa:**

Carina Garcia Mesegué

Tècnica de Comunicació – Coordinadora de Mentoria Social

+34 630987321

comunicacio@mentoriasocial.org